Alan Shearer

Alan Shearer (født 13. august 1970) er en engelsk tidligere fotballspiller og tidligere manager for Newcastle United FC. Han er født i Gosforth i Newcastle upon Tyne og spilte for Newcastle United FC. Han debuterte for Newcastle United 17. august 1996.

Han er den som har scoret flest mål i Premier League, 260 mål.

Shearer hadde tidligere spilt for Southampton (1988-1992, 13 mål) og Blackburn Rovers FC (1992-1996, 120 mål). Shearer ble tidenes yngste ekte hat-trick-scorer i engelsk toppfotball i sin debut for Southampton mot Arsenal, han er også den som har scoret flest hat-trick (elleve) i Premier League. Shearer har vunnet Premier League med Blackburn i sesongen 1994/95. Han ble toppscorer i ligaen tre sesonger på rad (1994–1997).

Da Shearer gikk fra Blackburn til Newcastle sommeren 1996, var han verdens dyreste fotballspiller gjennom tidene (15 millioner britiske pund).  

Han ble tidenes mestscorende for Newcastle United sesongen 05/06 etter å ha passert Newcastle-legenden Jackie Milburn.

Shearer sa at han vil legge opp som aktiv spiller etter den inneværende sesongen (2005/06). Etter en kneskade i kampen mot Sunderland AFC 17. april (der Shearer scoret på straffe), erklærte Shearer at han la opp. Det ble hans siste kamp for Newcastle.

Alan Shearer valgte å komme hjem til Newcastle og avslutte karrieren der, på tross av at han var en ettertraktet måljeger, både i klubb- og landslagssammenheng. Han ville gjerne vinne troféer med Newcastle United, et ønske som aldri ble oppfylt.

Den 1. april 2009 ble det annonsert at Alan Shearer skulle overta trenerjobben i Newcastle United. Hans første kamp som manager kom tre dager senere på hjemmebane mot Chelsea FC, der laget hans tapte 0-2.

 Landslaget 
Shearer ble toppscorer i EM i fotball 1996 på hjemmebane, hvor han scoret fem mål. Han spilte 63 landskamper for England og scoret 30 mål.

 Utmerkelser 
Shearer ble i 2016 utnevnt til kommandør (CBE) Order of the British Empire.Birthday Honours 2016: the Prime Minister's list, Gov.uk. Lest 11. juni 2016.

 Statistikk 
KlubbFraTilSeriekamperSeriemålTotalt ant kamperTotalt ant målSouthampton198719921182315843Blackburn Rovers19921996138112171130Newcastle United19962006303148404206

 Referanser 

 Eksterne lenker 




Kategori:Engelske fotballspillere
Kategori:Engelske fotballtrenere
Kategori:Spillere i Fotball-EM 1992
Kategori:Spillere i Fotball-EM 1996
Kategori:Spillere i Fotball-VM 1998
Kategori:Spillere i Fotball-EM 2000
Kategori:Fotballspillere for Southampton FC
Kategori:Fotballspillere for Blackburn Rovers FC
Kategori:Fotballspillere for Newcastle United FC
Kategori:Fotballtrenere for Newcastle United FC
Kategori:Order of the British Empire (CBE)
Kategori:Personer fra Newcastle upon Tyne